འཆར་ལ་ཉེ་བའི་དུས་རབས་ཉི་ཤུ་རྩ་གཅིག་པར་སློབ་གྲྭ་ཆེན་མོའི་བོད་སྐད་ཡིག་ཆེད་ལས་ཀྱི་སློབ་གསོའི་སྒྱུར་བཅོས་ཇི་ལྟར་བྱེད་དགོས་མིན་དེ་ནི་བོད་ཀྱི་རིག་གནས་དང་ལྷག་དོན་དུ་ཆེད་ལས་དེའི་ཐད་ཀྱི་སློབ་གསོའི་ལས་དོན་པ་རྣམས་ཀྱི་ངོས་ནས་བཤད་ན་གནད་དོན་གལ་ཆེན་ཞིག་ཡིན་ལ་དེར་ལན་འདེབས་བྱེད་རྒྱུ་ནི་གཡོལ་ཐབས་དང་བྲལ་བའི་དྲི་གཞི་ཞིག་ཀྱང་ཡིན།དེ་ནི་བོད་ཀྱི་སྲོལ་རྒྱུན་རིག་གནས་དེ་ཇི་ལྟར་བྱས་ཏེ་རྒྱུད་འཛིན་དར་སྤེལ་གཏོང་རྒྱུ་དང་དེས་དུས་རབས་གསར་པའི་དགོས་མཁོར་འཚམ་པའི་ཤེས་ལྡན་མི་སྣ་གསོ་སྐྱོང་བྱེད་རྒྱུའི་སྐོར་སོགས་དང་འབྲེལ་བའི་གནད་དོན་ཞིག་ཡིན་པར་བརྟེན་མ་འོངས་པའི་འགྲོ་ལམ་ཡང་དག་པར་གཏོད་ཆེད་རང་རེས་ལོ་རྒྱུས་འཕེལ་མཚམས་འདིར་དྲི་གཞི་དེའི་ཐད་ལ་རང་སྣང་གི་འདོད་ཚུལ་དང་ཕྱོགས་ལྷུང་གི་བསམ་པ་སྤངས་ཏེ་ཕྱི་རོལ་གྱི་དོན་དངོས་དང་འཚམ་ཞིང་ཚན་རིག་དང་མཐུན་པའི་ལན་འདེབས་ཤིག་གང་ཐུབ་ནས་དགོས་རྒྱུ་ནི་ང་ཚོ་འཐབ་ཕྱོགས་དེའི་ཐད་ཀྱི་སློབ་གསོའི་མི་སྣ་རྣམས་ཀྱི་འོས་འགན་ཞིག་ཡིན་པས་ན་དེའི་ཐད་ཁོ་བོ་རང་གི་ལྟ་བ་དང་།ཉམས་མྱོང་།དེ་བཞིན་སླད་ཀྱི་བྱེད་ཕྱོགས་སོགས་ཁག་ཅིག་འདིར་ལྷུག་པོར་གླེང་རྒྱུ་ཡིན།